<classify> TUME ya Vyuo Vikuu Tanzania TCU imevifutia hati za usajili vyuo vikuu vitatu, vyuo vikuu vishiriki vitatu sambamba na vituo vya vyuo vikuu vitatu, vikiwamo Chuo Kikuu cha Kimataifa cha Tiba na Teknolojia IMTU na Chuo Kikuu cha Bagamoyo UoB.Aidha, TCU imevipiga marufuku vyuo hivyo kutumia majina hayo au yanayoelekea kufanana na majina ya awali, endapo vitasajiliwa katika mamlaka nyingine za elimu nchini, kwani kufanya hivyo ni kupotosha umma.Katibu Mtendaji wa TCU, Profesa Charles Kihampa alisema: Vyuo hivyo vikiamua kujisajili katika mamlaka nyingine, visitumie majina yaleyale, yanayofanana na ya awali, au yanayokaribia kufanana kwani kufanya hivyo ni kupotosha umma na kukiuka sheria.Profesa Kihampa alisema jana kuwa tume hiyo, inaendelea kusitisha udahili wa wanafunzi wapya kwa ngazi zote za masomo katika programu zote kwa Chuo Kikuu cha Kumbukumbu ya Sebastian Kolowa SEKOMU cha Lushoto, Tanga.Aidha, alisema TCU imerejesha udahili wa wanafunzi wapya kwa Chuo Kikuu Kishiriki cha Afya na Sayansi Shirikishi cha Mt. Fransisco SFUICHAS, baada ya kuridhishwa na marekebisho katika upungufu wa ubora, uliokuwa umebainishwa awali na hivyo kukidhi vigezo vya ubora kwa mujibu wa miongozo iliyopo.Vyuo vikuu vilivyofutiwa usajiliProfesa Kihampa alisema licha ya awali, vyuo vikuu hivyo na chuo kikuu kishiriki vilivyofutiwa hati za usajili, kupewa ushauri na mafunzo ya namna mbalimbali za kuboresha mazingira ya kujifunzia na kufundishia, pamoja na kutoa muda wa kufanya maboresho katika maeneo mbalimbali yaliyobnainishwa kwa miaka mitatu, havikufanya kama vilivyotakiwa.Kwa kuzingatia muda uliotolewa na hali ya vyuo husika ikiwa ni pamoja na changamoto ya uhaba wa rasilimali watu na fedha, tume imeridhika kuwa baadhi ya vyuo havina uwezo wa kujiendesha hata vikipewa muda zaidi,amesema.Alisemna kwa msingi huo, tume katika vikao vyake vya 89, 91, 92 na 97 vilivyofanyika kati ya Agosti 2019 na Januari 2020, imefuta hati za usajili katika Chuo Kikuu Kishiriki cha Josiah Kibira JOKUCo cha Bukoba, Kagera, Chuo Kikuu cha Mlima Meru MMU Mkoani Arusha, Chuo Kikuu cha Kimataifa cha Tiba na Teknolojia IMTU na Chuo Kikuu cha Bagamoyo UoB, vyote vya Dar es Salaam. Katibu Mtendaji huyo wa TCU alisema tume imeridhia maombi ya wamiliki wa vyuo vikuu vishiriki viwili na vituo vitatu vya vyuo vikuu, kuhusu kusitisha utoaji wa mafunzo.Tume katika kikao chake cha 97 kilichofanyika tarehe 20, Januari, 2020, imeridhia maombi ya wamiliki hao ya kusitisha utoaji wa mafunzo, hivyo tume imefuta hati za usajili za vyuo vikuu vishiriki na kufuta vibali vilivyoanzisha vituo vitatu vya vyuo vikuu, alisema.Alitaja kuwa ni Chuo Kikuu cha Askofu Mkuu Yakobo AJUCo cha Songea, Ruvuma, Chuo Kikuu Kishiriki cha Kumbukumbu ya Kardinali Rugambwa CARUMUCo cha Kagera na Chuo Kikuu cha Teofilo Kisanji Kituo cha Dar es Salaam TEKU Dar es Salaam Center.Pia Chuo Kikuu cha Mt. Yohana cha Tanzania Kituo cha Mt. Marko SJUT St. Marks Center na Chuo Kikuu cha Jomo Kenyatta cha Kilimo na Teknolojia JKUAT Kituo cha Arusha Kwa mujibu wa Katibu Mtendaji huyo wa TCU, tume inaendelea kusitisha udahili wa wanafunzi wapya na kutoa muda zaidi wa kutekeleza maelekezo ya tume kwa Chuo Kikuu cha Kumbukumbu ya Sebastin Kolowa SEKOMU.Chuo hiki kimemepewa muda wa miezi sita kukamilisha utekelezaji wa maelekezo ya tume. Wakati huo chuo hiki hakiruhusiwi kudahili wanafunzi wapya kwenye programu zote alisema. Profesa Kihampa alisema kwa Chuo Kikuu Kishiriki cha Afya na Sayansi Shirikishi cha Mt. Fransisko SFUCHAS, tume imerejesha udahili wa wanafunzi wapya katika chuo hicho.Tume katika kikao chake cha Januari 20, 2020 imeruhusu chuo hicho kuanza kudahili wanafunzi wapya kunzia mwaka wa masomo 2020 2021, alisema.Kati ya Oktoba 2016 na Januari 2017, TCU ilifanya ukaguzi maalumu kwa taasisi 64 za vyuo vikuu, vyuo vikuu vishiriki na vituo vya vyuo vikuu.Matokeo ya ukaguzi huo, yalibainisha kuwapo kwa kasoro mbalimbali katika uendeshaji wa vyuo vikuu nchini. Vyuo 45 vilikutwa na kasoro ndogo na kupewa ushauri, kisha vikarekebisha katika kipindi kifupi na kuendelea kutoa elimu.Hata hivyo, vyuo 19 vilivyokutwa na kasoro kubwa, vilipewa ushauri na muda wa marekebisho.Hata hivyo, vilishindwa kurekebisha katika kipindi kifupi, hivyo kuzuiwa kudahili wanafunzi wapya kuanzia mwaka wa masomo 2017 2018.Hadi Oktoba 2019, vyuo vikuu vinane kati ya 19 vilivyositishwa udahili, vilifanya marekebisho makubwa na hivyo kuruhusiwa kudahili na kuendelea kutoa mafunzo kwa baadhi ya programu za masomo.  <topic>: KITAIFA 